Propozície

16. AMFO Trenčianskeho kraja 2012
Krajskej postupovej súťaže a výstavy amatérskej fotografie

Poslanie a charakteristika súťaže

AMFO je najstaršou a najprestížnejšou celoštátnou súťažou v oblasti amatérskej fotografickej tvorby na Slovensku, je jedinou možnosťou komplexnej verejnej prezentácie amatérskej fotografickej tvorby v regióne Trenčianskeho samosprávneho kraja. 
Súťaž napomáha rozvíjať záujmy, umeleckú kreativitu, nadanie a aj technické schopnosti v oblasti amatérskej fotografickej tvorby. Vytvára priestor pre fotografické dokumentovanie, ale aj umelecké stvárnenie skutočnosti, priestor pre autorské vyjadrenie názorov, postojov, skúseností amatérskych fotografov, jednotlivcov i kolektívov, priestor pre porovnanie ich umeleckej i technickej úrovne. Napomáha vyhľadávaniu talentovaných tvorcov, zároveň vytvára aj priestor pre rozvoj umeleckej tvorivosti i technickej zdatnosti žiakov, mládeže i dospelých. 
Súťaž sa koná každý rok, nie je tematicky zameraná, ani žánrovo vymedzená. Je založená na dobrovoľnej činnosti a umeleckej tvorbe žiakov, študentov a občanov; jednotlivcov a členov fotoklubov, prispieva k zmysluplnému využívaniu voľného času v intenciách súčasného spôsobu života. Súčasťou súťaže je aj vzdelávacia časť – odborný rozborový seminár, ktorá prispieva k ďalšiemu rozvíjaniu vedomostí a odovzdávaniu skúseností či už v oblasti umeleckej tvorby, alebo v oblasti procesu technického spracovania jednotlivých fotografických diel.

Realizátor a organizačný garant súťaže 
Z poverenia Trenčianskeho samosprávneho kraja Trenčianske osvetové stredisko v Trenčíne 

Kontakt
Mgr. Janka Masárová, 
Trenčianske osvetové stredisko, K dolnej stanici 7282/20A, 911 01 Trenčín
tel.: 032/6555 323, 0911 775 619
e-mail: janka.masarova@tnos.tsk.sk, www.tnos.sk 

Miesto konania výstavy
Trenčiansky samosprávny kraj, K dolnej stanici 7282/20A, Trenčín

Časový harmonogram súťaže

Uzávierka krajskej súťaže: 30. marec 2012
Termín vernisáže krajskej výstavy a odborného seminára: 4. máj 2012
Trvanie krajskej výstavy: 4. máj – 1. jún 2012
Vrátenie fotografií, ktoré nebudú nominované do celoslovenskej súťaže: júl 2012 

Kategorizácia účastníkov súťaže
1.	Súťaže sa môže zúčastniť každý tvorca, fotoamatér, občan Slovenskej republiky žijúci           v regióne Trenčianskeho samosprávneho kraja. V Trenčianskom samosprávnom kraji sa súťažiaci môžu prihlásiť do súťaže prostredníctvom regionálnych osvetových zariadení v pôsobnosti TSK: Regionálne kultúrne centrum v Prievidzi, Považské osvetové stredisko v Považskej Bystrici, Centrum tradičnej kultúry v Myjave, Trenčianske osvetové stredisko v Trenčíne. 
2.	Do súťaže sa autor prihlasuje podľa miesta svojho bydliska. Ak sa v mieste jeho bydliska neuskutoční základné kolo, môže sa prihlásiť do základného kola v inom okrese, regióne.
3.	Súťaž sa člení jednak podľa veku autorov a jednak podľa formy spracovania. Vekové skupiny aj kategórie podľa formy spracovania sú vytvorené tak, aby korešpondovali, zodpovedali kategóriám medzinárodných súťaží, predovšetkým tým, ktoré sa konajú pod patronátom svetovej organizácie pre umeleckú fotografiu FIAP, ktorej je Slovensko členom od roku 1996. 
4.	Postupová súťaž a výstava amatérskej fotografie je určená deťom, mládeži a dospelým   v troch vekových skupinách. Okrem vekových skupín sa súťaž koná aj v troch kategóriách: čiernobiela fotografia, farebná fotografia a multimediálna prezentácia.

Skupiny súťažiacich:
I. skupina: autori do 16 rokov súťaží v 3 kategóriách: čiernobiela fotografia, farebná fotografia, multimediálna prezentácia fotografií.
II. skupina: autori do 21 rokov súťaží v 3 kategóriách: čiernobiela fotografia, farebná fotografia, multimediálna prezentácia fotografií.
III. skupina: autori od 21 rokov (okrem poslucháčov a absolventov študijného odboru
fotografia) súťaží v 3 kategóriách: čiernobiela fotografia, farebná fotografia, multimediálna prezentácia fotografií.

Tematická kategória: v rámci Európskeho roka aktívneho starnutia a solidarity medzi generáciami je vyhlásená samostatná súťažná kategória pre fotografie zobrazujúce túto problematiku. Platia pre ňu všetky technické podmienky ako pre iné kategórie. Zúčastniť sa jej môžu autori všetkých vekových skupín.

Práva a povinnosti súťažiacich 
1.	Podmienkou účasti jednotlivcov i kolektívov je predloženie vlastnej autorskej fotografie alebo multimediálnej prezentácie zodpovedajúcej základným kritériám tvorby a vnímania fotografie, vytvorených v amatérskych podmienkach, pre vlastnú potrebu, nie pre komerčné a propagačné účely.
2.	Limit pre prihlásenie jednotlivých diel je maximálne 5 fotografií v kategórii čiernobielej fotografie, 5 fotografií v kategórii farebnej fotografie a tri multimediálne prezentácie (maximálne do troch minút) od jedného autora.
3.	O prihlásení fotografie do skupiny a kategórie rozhoduje autor, v niektorých sporných prípadoch môže o správnom zaradení rozhodnúť porota.
4.	Do súťaže je možné zaslať len diela, ktoré sa nezúčastnili žiadneho ročníka súťaže AMFO. Nemožno prihlásiť ani diela zobrazujúce násilie, alebo iné javy a činy proti ľudskosti a humanizmu.
5.	Ukážky z multimediálnych prezentácií alebo jednotlivé súťažné fotografie môže organizátor so súhlasom autora použiť na propagáciu podujatia bez nároku na honorár.
6.	Každý autor má právo byť včas informovaný organizátorom príslušného kola súťaže             o výsledkoch súťaže a má právo na bezplatné získanie jedného výtlačku katalógu súťaže.
7.	Zaradením Organizačného poriadku súťaže AMFO do systému súťaží Ministerstva školstva, vedy, výskumu a športu SR do kategórie „C“ a pridelením registračného čísla sú účastníci súťaže – žiaci a študenti základných a stredných škôl aj s pedagogickým sprievodom – oprávnení zúčastniť sa podujatia (vyhodnotenia jednotlivých kôl súťaže), aj v čase vyučovania, pričom ich neúčasť na vyučovaní bude ospravedlnená.

Technické podmienky
1.	Pre kategórie čiernobielych a farebných fotografií je určený formát 30 x 40 cm a jeho odvodeniny pri zachovaní rozmeru dlhšej strany; ako i štvorcový rozmer 30 x 30 cm. 
2.	Pre kategóriu multimediálnej prezentácie fotografií, ktoré majú jednotnú dejovú a výt-varnú líniu, je stanovený formát prehratia DVD-video; prezentácia nesmie presiahnuť dĺžku 3 minút, na jej začiatku musí byť uvedený titulok s názvom diela a menom autora, na záver treba uviesť titulok KONIEC.
3.	Na rube každej fotografie musí byť uvedené identifikačné údaje: meno, priezvisko, adresa a vek autora, e-mailová adresa, názov fotografie, rok jej vzniku, súťažná skupina a kategória, sídlo regionálneho osvetového strediska. Informácie nesmú byť na prednej strane fotografie. Tieto údaje musí obsahovať aj obal nosiča multimediálnej prezentácie; samotný nosič musí byť označený menom autora a názvom prezentácie.
4.	K súťažným prácam je potrebné priložiť čitateľne a dôsledne vyplnenú prihlášku a uve-dené údaje potvrdiť podpisom.
5.	Práce, ktoré nesplnia technické podmienky, nebudú do krajského kola súťaže prijaté.

Organizačné a odborné zabezpečenie súťaže
1.	Práce prihlásené do  súťaže hodnotí porota schválená Trenčianskym samosprávnym krajom a vymenovaná riaditeľom Trenčianskeho osvetového strediska. Porota navrhuje oceniť a vystaviť predovšetkým umelecky hodnotné a technicky kvalitné diela, ktoré postúpia do celoštátneho stupňa súťaže. Organizátori súťaže udeľujú spravidla ceny za 1., 2. a 3. miesto ako aj maximálne 3 čestné uznania na základe návrhu odbornej poroty v jednotlivých vekových skupinách i v jednotlivých kategóriách. 
2.	Vyhlásenie výsledkov bude súčasťou vernisáže výstavy.
3.	Fotografie a multimediálne prezentácie autorov ocenených v krajskom kole súťaže AMFO postupujú do celoštátneho kola súťaže a výstavy, ktorá sa uskutoční koncom októbra (19. – 21. 10. 2012 – otvorenie výstavy, seminár a tvorivá dielňa) a celý november 2012 (sprístupnená výstava z ocenených a vybraných fotografií). Najlepšie ocenené diela v celoštátnom kole sú nominované do výberu, z ktorého porota vytvorí kolekciu na českú národnú súťaž a kolekciu na medzinárodnú súťaž amatérskej fotografie, ktorú odborne garantuje svetová organizácia pre umeleckú fotografiu FIAP            a ktorej je Slovensko členom a pravidelným účastníkom.

Krajská postupová súťaž amatérskej fotografie 
16. AMFO Trenčianskeho kraja 2012

Prihláška autora 

skupina I -  AUTORI  do 16 rokov*	˜
skupina II – AUTORI do 21 rokov*	˜
skupina III – AUTORI nad 21 rokov*  ˜      
* (označte)

Meno autora:                                                                                                      vek _______________                               
Adresa:  _________________________________________________________________________                                                                                       
Č. tel., e-mail: _____________________________________________________________________  

                                                                                                                                                                                                 
kategória – farebná fotografia 	
číslo	názov fotografie	rok vzniku	
1	
		
2	
		
3	
		
4	
		
5	

kategória – čiernobiela fotografia 	
číslo	názov fotografie	rok vzniku	
1	
		
2	
		
3	
		
4	
		
5	

kategória – multimediálna prezentácia fotografií	
číslo	názov prezentácie	rok vzniku	
1	
		
2	
		
3	

Prehlasujem, že všetky uvedené informácie sú správne a súhlasím s podmienkami súťaže.

V : __________________________                     Podpis: ________________________